KAHDEN KAUPPA ON KOLMANNEN KORVAPUUSTI 1/2
Missä kohtaamme Jumalan silloin, kun osaamme sitä vähiten odottaa?
Mikä määrittää elämäsi sävyn?
Mitä odotat Jumalalta?
Entäpä jos Jumala kutsuisi sinut paikkaan, jota halveksit?
Olisiko sinusta vaikea osoittaa Jumalan armoa ja rakkautta?
Maailma on täynnä erimielisyyksiä.
Onneksi voimme hyväksyä nekin, joiden kanssa olemme eri mieltä.
Kiitos, että katsot Hillsong-TV:tä. Uskon, että ohjelma siunaa sinua.
Herra, kiitän Sinua työstä, jota teet ihmisten elämässä.
Kiitos, että tiedät jokaisen ääntäni kuulevan ihmisen elämäntilanteen.
Kiitos, että rakastat meitä ja olet puolellamme, et meitä vastaan.
Tapahtukoon tahtosi jatkuvasti.
Tuo ihmeitä, läpimurtoja, vapautusta ja muutosta ihmisten elämään.
Puhukoon Sanasi elämää tänään. Jeesuksen nimessä, aamen.
Apostolien tekojen luku 10 on ristiriitojen luku.
Se kertoo kahdesta miehestä, jotka elivät täysin eri maailmoissa.
Toinen heistä oli Kornelius, sadanpäällikkö Italian armeijassa.
Hän kuului siis tuon armeijan johtajiin.
Lain suhteen hän oli pakana ja siksi epäpuhdas.
Toinen miehistä oli tietysti Pietari, juutalainen kalastaja.
Hänellä ei ollut koulutusta, mutta hän oli Jeesuksen opetuslapsi.
Molemmat rakastivat Jumalaa.
Juutalaisilla oli tietty ennakkokäsitys italialaisesta sotilaasta, -
koska Rooman armeija sorti heitä.
Siitä huolimatta tämä sotilas oli oikeasti jumalaapelkäävä mies.
Raamatun mukaan hän rakasti Jumalaa, rukoili ja oli antelias.
Häntä kuvataan kauniilla tavalla ja kutsutaan hurskaaksi.
Kornelius oli siis erilainen kuin ihmiset odottivat hänen olevan.
Molemmat miehet rukoilivat ja näkivät näyn.
Pietari näki nahkuri Simonin talon katolla näyn erilaisista eläimistä.
Pietarin radikaalissa näyssä vilisi eläimiä, -
joita juutalaiset perinteisesti pitivät epäpuhtaina tai saastaisina.
Näyssä Jumala käski tappamaan ja syömään nuo eläimet.
Ajatuskin siitä kauhistutti Pietaria.
Korneliuksen näyssä taas Herran enkeli sanoi hänelle, -
että hänen tuli lähettää palvelijoita Joppeen, jossa Pietari majaili.
Pietari näyttäisi Korneliukselle tien eteenpäin.
Tämä siis oli tilanne.
Kaksi miestä, joilla oli aivan erilainen tausta.
Yhteen kokoontuvat ihmiset ovat usein täysin erilaisia.
Olisimme pulassa, jos yhteys perustuisi yhteisymmärrykseen.
Matt. 18:19 "Vielä minä sanon teille: jos kaksi teistä maan päällä -
keskenään sopii mistä asiasta tahansa, että he sitä anovat, -
niin he saavat sen minun Isältäni, joka on taivaissa."
Jos siis kaksi kokoontuu rukoilemaan jotakin, taivas vastaa.
Jae 20 "Sillä missä kaksi tahi kolme on kokoontunut minun nimeeni, -
siinä minä olen heidän keskellänsä." Kaksi voi vielä sopia jostakin, -
mutta kahden kauppa on kolmannen korvapuusti. Katsokaa vaikka lapsia.
Jos paikalla on kolme lasta, käy helposti niin, -
että yksi jää kolmanneksi pyöräksi.
Minulla on kuusi lastenlasta, joista neljä on tyttöjä.
Heistä kolme, siskokset ja heidän serkkunsa, osaavat jo puhua.
Siskosten äiti on kotoisin Mauritiukselta, -
serkkutytön isä taas tulee Fidžiltä.
Kaksi tytöistä käy esikoulua, kolmas aloittaa oikean koulun.
Kun tytöt tapaavat, kaksi heistä muodostaa nopeasti parivaljakon, -
kun taas kolmas jää yksin. Sellainen maailma on.
Kun kokoonnumme rukoilemaan, on vaikea löytää edes kahta, -
jotka olisivat kaikesta samaa mieltä.
Tilastojen mukaan enintään 47 prosentilla meistä -
on sama poliittinen kanta. Jo se jakaa meidät kahtia.
Jos lisäämme siihen mielenkiintomme kohteet ja asiat, joista pidämme, -
tilanne muuttuu täysin. Minä rakastan rugbyn molempia muotoja, -
krikettiä ja jalkapalloa. Ne ovat taivaallisia urheilulajeja.
330 miljoonaa amerikkalaista uskoo, että jos pidän kriketistä, -
minun on oltava huumeissa.
Noilla 330 miljoonalla on oma maailmansarjansa, -
vaikka he edustavat vain pientä osaa koko maailman väestöstä.
Olemme siis eri mieltä. Olen varma, että olemme sitä myös teologisesti.
Puhun nyt Sydneyn, Brisbanen ja Melbournen Hillsong-seurakunnille.
Jos sanon, että Sydney on Australian hienoin kaupunki, osa on eri mieltä.
Brisbanelaiset ja melbournelaiset buuaavat minulle.
Olen kuullut sanottavan tahdikkaasti, että Sydney on hienostunein, -
Melbourne tyylikkäin ja Brisbane kuumin kaupunki Australiassa.
Nyt kaikki ovat tyytyväisiä, -
mutta emme ole samaa mieltä asioista edes teologisesti.
Emme kokoonnukaan erimielisyyden tai yhteisymmärryksen ympärille, -
vaan: "missä kaksi tahi kolme on kokoontunut minun nimeeni".
Voimme kokoontua myös erilaisten ihmisten kanssa, -
kun keskitymme Jeesukseen.
Olen eri mieltä monien kanssa, eivätkä he puolestaan -
jaa mielipiteitäni vaikkapa etiikasta ja moraalista.
Entäpä mihin seurakuntamme sijoittuu tuossa joukossa?
Kertomus Korneliuksesta ja Pietarista on radikaali ja erikoinen kertomus.
Heti aluksi Jumala puhuu Pietarille asioista, -
jotka ovat todella vallankumouksellisia.
Ne olivat vastoin kaikkea sitä, mitä evankeliumin ajateltiin olevan.
Se ei enää ollutkaan vain juutalaisia varten, vaan myös pakanoita.
Siinä on kyse epäpuhtaina pidettyjen ihmisten saavuttamisesta.
Luen osan kertomuksesta, jakeesta Apt. 10:11.
Se kertoo Pietarin näystä.
"Ja hän näki taivaan avoinna ja tulevan alas astian, -
ikäänkuin suuren liinavaatteen, -
joka neljästä kulmastaan laskettiin maahan. Ja siinä oli kaikkinaisia -
maan nelijalkaisia ja matelijoita ja taivaan lintuja.
Ja tuli ääni, joka sanoi hänelle: 'Nouse, Pietari, teurasta ja syö'.
Mutta Pietari sanoi: -
'En suinkaan, Herra; sillä en minä ole ikinä syönyt mitään epäpyhää -
enkä saastaista'. Ja taas ääni sanoi hänelle toistamiseen: -
'Minkä Jumala on puhdistanut, sitä älä sinä sano epäpyhäksi'."
Jos kutsun jotakin epäpuhtaaksi, se ei siis ole minulle tarpeeksi hyvää.
Entäpä, kun puhumme ihmisistä? Heistähän tässä on kyse, -
ei nelijalkaisista eläimistä, jotka ryömivät ja matelevat.
Näky puhuu ihmisistä.
Ihmiset, jotka ovat eri mieltä asioista, voivat olla todella vahvoja.
Puhuin jo kolmikoista, joissa yksi on erilainen.
On monta asiaa, joissa keskimäärin on kaksi samanlaista ja yksi erilainen.
Esimerkiksi joka kolmas avioliitto päättyy eroon.
Toivottavasti tämä ei koske teitä. Surullista kyllä, tilastojen mukaan -
joka kolmas nainen tekee abortin.
Joka kolmatta naista käytetään hyväksi jossakin vaiheessa.
Joka kolmas ihminen pelkää lentämistä.
Monet asiat erottavat meitä.
C.T. Studd, eräs suurista, vanhoista saarnaajista, sanoo, -
että monet asettuvat mielellään kirkkojen lähelle.
Hän taas perustaisi mieluiten ensiapuaseman helvetin rajalle.
Emme saa tavoitella vain sitä, mikä meistä on mukavaa.
Monet kristityt viihtyvät kirkoissa, kun meidän tulisi olla helvetin rajalla.
Tänään lauloimme laulua nimeltä Lifeline, Pelastusköysi.
Se kertoo Jumalan armosta: -
"Otit minut syrjäkujilta, kutsuit omaksesi.
Heitit pelastusköyden ja kannoit kotiin. Jeesus, haluan vain Sinut.
Katson horisonttiin, ja olet siellä pilven hopeareunuksena, -
joka murtautuu myrskyn läpi. Jeesus, haluan vain Sinut.
Olin haaksirikkoinen myrskyävällä merellä, kunnes pelastit minut."
Jeesus tarjoaa pelastusköyden ihmiselle, joka on kaukana Jumalasta.
Vuosia sitten lentokone syöksyi hyiseen Potomac-jokeen -
Washingtonin kaupungissa. Ehkä jotkut teistä muistavat tämän.
Ihmiset odottivat pelastusta jäiden keskellä.
Onnettomuuteen liittyy sankaritarina.
Eräs lähellä työskennellyt toimistotyöntekijä heittäytyi -
kylmään jokeen ja pelasti sieltä ihmisiä yksi kerrallaan, -
kunnes kuoli itse. Hän toimi heille pelastusköytenä.
Evankeliumikin on pelastusköysi.
Uskon, että seurakunnan tehtävä on toimia pelastusköytenä.
Emme voi heittää pelastusköyttä vain niille, -
joiden kanssa olemme samaa mieltä tai joilla on samat arvot kuin meillä.
Se ei ole evankeliumia. Evankeliumia on se, että kaikki voivat pelastua.
Apt. 2:21 "jokainen, joka huutaa avuksi Herran nimeä, pelastuu."
Tämä sanoma kuuluu kaikille.
Maailma ajattelee tästä asiasta usein täysin eri tavalla.
Olen kertonut tämän esimerkin ennenkin. Se on hyvä esimerkki -
siitä, että seurakunta sulkee kaikki sisäänsä, toisin kuin maailma.
Eräs vaikutusvaltainen ihminen, joka kuuluu seurakuntaamme -
New Yorkissa, vei Bobbien ja minut erääseen kuuluisaan rakennukseen.
Menimme katsomaan, voisiko rakennuksen uima-allasta -
käyttää kastealtaana. Jotta niin voisi tapahtua, meidän täytyy uskoa, -
että Jumala voi tehdä epäpuhtaista asioista puhtaita.
Oli mielenkiintoista, että monet ihmiset yrittivät päästä sinne sisälle.
Nuo kahvilat, baarit ja klubit on järjestetty sen mukaan, -
kuinka vaikea niihin on päästä sisään.
Niiden sijoitus on sitä korkeampi, mitä vaikeampaa sisäänpääsy on.
Tuo klubi oli listan ykkönen New Yorkissa.
Sinne pääsi sisään vain yksi ihminen sadasta.
Niin valikoiva se oli.
Seurakunta on kutsuttu olemaan täysin tuon paikan vastakohta.
Se ottaa vastaan kaikki, jotka haluavat tulla Herran luo.
Evankeliumin ruumiin kieli ei näytä torjuvalta eikä osoittelevalta, -
vaan se näyttää tältä. Olkoon tämä seurakunta aina avoin kaikille, -
jotta kaikki pelastuisivat, Jeesuksen nimessä.
30 vuotta sitten, ennen kuin olimme perustaneet Hillsong-seurakunnan, -
ajelin ympäriinsä etsien meille kokoontumispaikkaa.
Menin erääseen monitoimitaloon. Siellä kokoontui jo seurakunta.
Tuo seurakunta on tunnettu siitä, että se valikoi jäsenensä.
Se sanotaan jo sen nimessä.
Olin perustamassa seurakuntaa ja kiinnostunut näkemään, -
mitä alueella tapahtui, joten menin sisään. Olkapäähäni koputettiin.
Minut heitettiin seurakunnasta ulos!
Eikö olekin hienoa? Oikeastaan se on todella surullista.
Evankeliumin täysi vastakohta. Evankeliumi on kertomus, -
joka ravistelee vakiintuneita uskomuksia niiden juuria myöten.
Jumala on monessa sellaisessa paikassa ja sellaisten ihmisten luona, -
missä emme odottaisi Hänen olevan.
Olemme jo päättäneet, ettei Häntä näy tietynlaisissa paikoissa.
Hän sanoo: "missä kaksi tahi kolme on kokoontunut minun nimeeni, -
siinä minä olen heidän keskellänsä." Siellä on tilaa kolmansille pyörille -
ja ihmisille, jotka eivät kuulu meidän piireihimme.
Kertomus Pietarista ja Korneliuksesta on radikaali.
Pietari varmaankin järkyttyi käskystä syödä epäpuhtaita asioita.
Ehkä vielä järkyttävämpää oli, että se tapahtui nahkurin talossa -
Joppessa, kaupungissa, josta Joonan käskettiin mennä Niniveen.
Tässä kaupungissa Pietari sai näyn viedä evankeliumi uusille ihmisille, -
joita ei ollut vielä koskaan tavoitettu.
Siellä Joona sai kutsun viedä sanoma halveksittavaan kaupunkiin -
täynnä taikuutta ja huoruutta. Sinnekin evankeliumi yltää.
Joppe oli siis merkittävä paikka. Pietari oli Simonin, nahkurin luona.
Nahkuri käsitteli epäpuhtaiden eläinten ruumiita ja teki niistä nahkaa.
Ilmeisesti tuo prosessi haisi kuvottavalta.
Siinä käytettiin mm. koiran lantaa.
Ei ihme, että Pietari oli katolla, mutta hän rukoili, ja Jumala puhui.
Nahkurin ammatti oli juutalaisten mielestä todella epäpuhdas.
Pietarin ei olisi pitänyt olla koko talossa, mutta siellä hän oli, -
kun Kornelius sai näyn Pietarista, joka heittäisi hänelle pelastusköyden.
Pietari oli tuossa epäpuhtaassa talossa meren rannalla.
Lähi-idässä nahkurit asuvat vieläkin meren rannalla, -
koska he käyttävät merivettä lian ja hajun puhdistamiseen.
Pietari oli paikassa, jossa kunnon juutalaisen ei olisi pitänyt olla, -
ja sai näyssä käskyn syödä asioita, joita hänen ei olisi pitänyt syödä.
Kaiken tämän lisäksi Korneliuksen, italialaisen sotilaan viestinviejät -
saapuivat Pietarin luo, ja hän pyysi heidät sisään.
Apt. 10:21 "Niin Pietari meni alas miesten tykö ja sanoi: -
'Katso, minä olen se, jota te etsitte; mitä varten te olette tulleet?'
He sanoivat: 'Sadanpäämies Kornelius, hurskas -
ja Jumalaa pelkääväinen mies, josta koko Juudan kansa todistaa hyvää, -
on pyhältä enkeliltä ilmestyksessä saanut käskyn haettaa sinut kotiinsa -
ja kuulla, mitä sinulla on sanottavaa'.
Niin hän kutsui heidät sisään ja piti heitä vierainansa."
Häpeällistä. Ei hänen olisi pitänyt kutsua heitä sisään.
Tämä ylitti täysin kaikkien normaalit odotukset.
Kenet meidän tulisi kutsua sisään?
Kenen sellaisen viereen meidän tulisi istua, -
jonka kanssa olemme eri mieltä lähes kaikesta?
Mutta emme mekään ole samaa mieltä kuin Hänestä, -
jonka nimessä kokoonnumme.
Jeesuksesta, joka on kaiken keskus ja kaikkia nimiä korkeampi.
Kiitos Herralle, että Hänen nimessään voivat kokoontua niin ne kaksi, -
jotka ovat samaa mieltä, kuin myös se kolmas, erilainen.
Se on kaunista, ja rakastan sitä.
Maailma on täynnä erimielisyyttä. Aina on jotakin, mistä olla eri mieltä.
Ystävyyden rakentaminen tai evankeliumin viemisen eteenpäin -
eivät voi lopulta perustua vain asioille, joista olemme yhtä mieltä.
Silloin maailmamme olisi kovin pieni.
Raamattu sanoo, että jos kaksi tai kolme rukoilee yhdessä sopien, -
Jumala vastaa.
Siinä ei puhuta vain kahdesta, vaan kahdesta tai kolmesta.
Mitä enemmän avaamme piirejämme, sitä useammin olemme erimielisiä, -
mutta yhteytemme perustuukin Jeesukseen, nimistä korkeimpaan.
Älä rakenna elämääsi sen varaan, mistä olet samaa tai eri mieltä.
Osaamme tehdä seurakunnan sanomasta todella ruman, -
vaikka Jumala teki Jeesuksen sanomasta niin kauniin.
Pietari ja Kornelius tulivat täysin eri maailmoista.
Italialainen sotilas ja juutalainen kalastaja rakastivat Jumalaa, -
ja heidän tiensä kohtasivat tavalla, joka järkytti ihmisiä ympärillä.
Seurakunnan on tavoitettava nekin, joita se ei ole ennen tavoittanut.
Jumala rakastaa heitäkin. Hän haluaa siunata heitä ja pelastaa heidät.
En halua, että kristittynä osoitan ensiksi sormella tai puolustaudun.
Minusta evankeliumin kehonkieli on tämä: avoin syli.
Jokainen, joka haluaa, on tervetullut Herran luokse.
Mikä on sinun asenteesi?
Osoitatko muille samaa armoa, jota Jeesus on osoittanut sinulle?
Aloin tehdä rikoksia jo nuorena. 15-vuotiaana aloin myydä huumeita.
Pääsin nopeasti mukaan kuvioihin, ja huumekauppani kasvoi.
18-vuotiaana olin todella vaikeassa elämäntilanteessa.
Näin suuren ristin erään kirkon edessä.
Kun katsoin tuota ristiä, jokin sisälläni muuttui, ja sanoin: -
"Jumala, en tiedä, kuka olet, mutta tarvitsen Sinua nyt."
Viikon kuluessa siitä sain syytteen rikoksesta ja jouduin vankilaan.
Vankilaan mennessäni tiesin, että minulla oli siellä tehtävä.
Johdin siellä seurakuntaa ja koin, että saarnaaminen oli kutsumukseni.
Kun pääsin vankilasta, aloin etsiä seurakuntaa, -
mutta ajattelin, etteivät ihmiset hyväksyisi minua joukkoonsa.
Sitten joku Hillsongin vankilatyöstä tuli luokseni -
ja kutsui minut seurakuntaan.
Jumala ei osoittanutkaan minua sormella, vaan Hänestä huokui armo.
Hänen valtava rakkautensa veti minut Hänen lähelleen.
Hän otti minut siipiensä suojaan ja piti minusta huolen.
Nykyisin olen yrittäjä. Olen taustani vuoksi kiinnostunut yrityksistä, -
joita vankilatyömme hoitaa. Huolehdin vankilasta kotiutuneista.
Voin auttaa näitä nuoria pääsemään takaisin jaloilleen.
Jotkut heistä menestyvät todella hyvin, ja se innostaa minua jatkamaan.
En ole ansainnut armoa, jota olen saanut Jumalalta ja seurakunnasta.
En olisi tässä pisteessä, elleivät ihmiset olisi uskoneet minuun, -
auttaneet minua ja seisseet rinnallani todella vaikeissa tilanteissa.
Sinä kaunistat vuoden hyvyydelläsi, -
vastaat meille upeilla teoilla.
Jumala, Pelastajamme, Sinun toivosi kaikuu -
kaukaisiin maihin ja merten ylitse.
Maalaa pellot kullanvaaleiksi, -
kastele sato sateillasi.
Jumalan virta täynnä elävää vettä -
virtaa kaikille, kuten olet säätänyt.
Ylistä Herran nimeä, -
sieluni, laula Hänen ansioistaan.
Kaikki, mikä elää, yhtyköön lauluun, -
tulkaa korottamaan Kuningastamme.
Yhtyköön Maa tanssiin, -
kaunista se keväisillä sadekuuroilla.
Iltahämärä ja aamurusko välittäkööt ikuisesti -
kutsua tulla palvomaan Häntä.
Ylistä Herran nimeä, -
sieluni, laula Hänen ansioistaan.
Kaikki, mikä elää, yhtyköön lauluun, -
tulkaa korottamaan Kuningastamme.
Ylistä Herran nimeä...
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour-konferenssi 2014: Rauha, valo ja rakkaus
Kiitos seurastasi. On hienoa avata itsensä Jeesuksen Kristuksen armolle.
Toivon, ettemme näe itseämme Jumalan valtakoneistona -
vaan armon jakeluastioina, jotka jakavat kaikenlaisille ihmisille -
sitä samaa armoa, jota olemme saaneet kokea Jeesuksessa.
Siunausta, nähdään ensi kerralla!
Suomennos: Anni Lähteenmäki